***По завршетку наставне јединице***  ***Конгруенщија :***

* Ученик дефинише конгруенцију у српском језику.
* Ученик обнавља знања о конгруенцији.
* Ученик је уочио појам конгруенције приказан на једноставнијим примерима.
* Ученик јеусвојио знања о појму конгруенције, контролору конгруенције, конгруентним речима и конгруентним категоријама.
* Ученик је обновио знања о конгруентним категоријама;
* Ученик је обновио знања о граматичком и природном роду.
* Ученик је уочио граматичку конгруенцију у роду.
* Ученик је уочио семантичку конгруенцију у роду.
* Ученик је усвојио градиво кроз пригодне примере и вежбања из Граматике (страна 43–47).
* Ученик је способан да теоријска знања примењује у конкретним задацима;
* Ученик поседује радозналост за проучавање језичких појава

Ученик повезује раније обрађено градиво са новим сазнањима.

**Административни део часа**

Уводни део часа. КОНГРУЕНЦИЈА = СЛАГАЊЕ РЕЧЕНИЧНИХ ЧЛАНОВА

Два члана у реченици могу се сложити или конгруирати у једној или више граматичких категорија.

1. ЛИЦЕ (прво, друго или треће)
2. РОД (мушки, женски, средњи)
3. БРОЈ (једнина, множина)
4. ПАДЕЖ (седам падежа)

Конгруенција придева

Садржај придевских речи: придева, придевских заменица, редних бројева и бројева један, два, оба, обадва, три и четири и придевских синтагми, приписује се именичком појму.

То је обележено конгруенцијом у :

* роду
* броју
* и падежу.

Конгруенција глагола

Садржај глагола се приписује именичком појму означеном субјектом, што се означава конгруенцијом у лицу и броју, а ако је глаголски облик сложен са РГП, или ТГП, онда и у роду:

* лице
* род
* број

|  |  |  |  |
| --- | --- | --- | --- |
| Најлепша | девојчица | је  | пришла. |
| номинативједнинаженски род | номинативједнинаженски род | једнинатреће лице | једнинаженски род |

**Главни део часа.** Конгруенција је слагање придевских речи у функцији атрибута са именичким речима или синтагмама у роду, броју и падежу, и глагола у функцији предиката са именичким речима или синтагмама у функцији субјекта у лицу, броју и, евентуално, роду.

Постоји реч која контролише слагање и постоје речи које се са њом слажу у одређеним категоријама.

|  |  |
| --- | --- |
| контролор конгруенције (реч која контролише слагање)  | именица  |
| конгруентне речи (речи које се слажу)  | придеви, придевске заменице, редни бројеви, број један, два и оба, глаголи у личном глаголском облику  |
| конгруентне категорије (категорије у којима се речи слажу)  | род, број, падеж (придевске речи), лице, број (и род) (глаголи) |

Семантичка и граматичка конгруенција

Постоји несклад између рода именица у неким случајевима: између природног и граматичког рода.

Ако се конгруентна реч слаже са граматичким родом, онда је граматичка конгруенција, или слагање по облику;

уколико је слагање са природним родом, онда је то семантичка конгруенциjа, или слагање по значењу.

|  |  |  |  |
| --- | --- | --- | --- |
| Муштерија | је купила | хлеб. | Граматичка конгруенција |
| женски род | женски род |  |

|  |  |  |  |
| --- | --- | --- | --- |
| Муштерија | је купио | хлеб. | Семантичка (значењска) конгруенција |
| женски род | мушки род |  |

Проблеми:

Речи *пијаница, кукавица, варалица, скитница, будала, тврдица, улизица, муштерија, ухода*, односе се и на особе природно мушког, али и женског пола. Кад се односе на мушкарце, тада постоји несклад.

|  |  |  |
| --- | --- | --- |
|  | једнина  | множина  |
| Граматичка конгруенција (ж.р)  | Она пијаница ЈЕ ДОШЛА.  | Оне пијанице СУ ДОШЛЕ.  |
| Семантичка конгруенција (м.р)  | Онај пијаница ЈЕ ДОШАО.  | (Они пијанице су дошли.)  |

Проблеми:

Именице III врсте које означавају особе мушког пола: судија, слуга, газда, војвода, старешина, пословођа, комшија, Никола, Јовица (и др.) које су увек (или су биле увек) природног мушког рода:

|  |  |  |
| --- | --- | --- |
|  | једнина  | множина  |
| Граматичка конгруенција (ж.р)  | /  | Оне судије СУ ДОШЛЕ.  |
| Семантичка конгруенција (м.р)  | Онај судија ЈЕ ДОШАО.  | (Они судије су дошли.)  |

***Завршни део часа У завршном делу часа професор у дијалогу са ученицима проверава постигнутост исхода.***

***По завршетку наставне јединице Систем независних реченица: обавештајне, упитне, заповедне, жељне и узвичне (обрада), ученици ће бити у стању да:***

* дефинишу појам – *синтакса*;
* наведу синтаксичке јединице;
* дефинишу комуникативну реченицу;
* дефинишу предикатску реченицу;
* дефинишу независну реченицу;
* наведу и опишу комуникативне функције независних реченица (обавештајне, упитне, заповедне, жељне, узвичне);
* наведу одговарајуће примере;
* примењују стечено знање у пракси.

***Административни део часа***

***Уводни део часа.*** Наставник подсећа ученике да су знања о комуникативним функцијама независних реченица стекли још у основној школи, па ће данас само имати прилику да та знања обнове и евентуално прошире.

Комуникативна реченица се дефинише на низ начина, али је најпрактичнији онај да је *комуникативна реченица она која почиње великим словом, а завршава се тачком* (навести ученике да обрате пажњу на то да је и упитник направљен од тачке, као и узвичник).

**Главни део часа.** Пошто су независне реченице самосталне, оне имају комуникативну функцију и она може бити:

* **Обавештајна**:

Обавештајним реченицама се нешто саопштава, па је њихова комуникативна функција обавештење. Оне немају посебна обележја. У говору им се интонација спушта, а у писању обично имају тачку на крају.

* **Упитна**:

Упитним реченицама се тражи нека информација од саговорника, па је њихова комуникативна функција питање. Обележја су им упитне речце, упитне заменице и прилози или само интонација. Изговарају се са упитном интонацијом, а у писању на крају имају знак питања.

* + **реторска питања** (јесу питања, али се завршавају узвичником)
* **Узвична:**

Узвичним реченицама се изражава дивљење, изненађење, чуђење итд., па је њихова комуникативна функција емоционална реакција. Обележја су им речце *ала и ли*, као и што/како. Изговарају се са узвичном интонацијом, а у писању имају на крају узвичник.

* **Заповедна:**

Заповедним реченицама се нешто заповеда, подстиче или забрањује, па је њихова комуникативна функција заповест, односно забрана. Типично обележје им је императив или конструкција нека + презент. Изговарају се са заповедном интонацијом, а у писању имају узвичник на крају.

* **Жељна**:

 Жељним реченицама се изражава жеља да се нешто оствари, па је њихова комуникативна функција жеља. Обележје им је крњи перфекат и конструкција нека/да + презент. Изговарају се са узвичном интонацијом, а у писању имају узвичник на крају.

Овакве функције називамо директним јер непосредно одређују комуникативну функцију, међутим, постоје и оне које индиректно остварују своју функцију у комуникацији, а оне изражавају молбу или прекор:

*Прекор:* Хоћеш ли престати са том музиком?

*Молба:* Додај ми лек!

Наставник по свом избору одређује задатке који ће бити урађени на часу, и оне који ће бити задати за домаћи задатак.

***Завршни део часа У завршном делу часа професор у дијалогу са уче*** ***ницима проверава постигнутост исхода.***

 ***По завршетку наставне јединице Напоредни односи међу синтаксичким јединицама (саставни, раставни, супротни,* искључни, закључни и градациони*) (обрада), ученици ће бити у стању да:***

* дефинишу напоредну конструкцију;
* наведу главне типове напоредних конструкција (саставни, раставни, супротни, искључни, закључни, градациони);
* опишу напоредне односе (саставни, раставни и супротни);
* наведу одговарајуће примере;
* примењује стечено знање у пракси.

***Административни део часа***

***Уводни део часа.*** Наставник ученицима истиче циљ данашњег часа кроз информацију да ће данас проширити знања о напоредним односима у српском језику, о којима су већ учили у основној школи.

 ***Главни део часа*** Наставник подсећа ученике на јучерашњи пример са табле:

Маја је учила и научила све.

У оквиру ове, једне комуникативне реченице, налазе се две независне предикатске реченице које су у напоредном, саставном односу. Обично се у напоредном односу налазе две реченице исте врсте.

Наставник дели ученицима ПРИЛОГ који иде уз припрему и разјашњава га:

|  |  |  |  |  |
| --- | --- | --- | --- | --- |
| **Име напоредног односа** | **Графички приказ кретања радње** | **Обележја** | **Пример** | **Употреба запете** |
| **Саставни** |  | и, па, те, ни, нити(а може бити и без везника) | *Слушам музику и размишљам о животу.* | Нема је испред и, а обавезна је испред осталих везника. |
| **Супротни** |  | а, али, него, већ, док | *Купили смо карте, а на концерт нисмо отишли.* | Запета је обавезна испред везника |
| **Раставни** |  | или | *Купи карте или одустани од концерта.* | Пише се када се везник *или* понавља |
| **Искључни** |  | само, сао што, једино, једино што | *Сви смо отишли на концерт, само је Милица остала код куће.* | Обавезно се обележава запетама |
| **Закључни** |  | према томе, дакле | *Купили смо карте, дакле, ићи ћемо на концерт.* | Пошто нема везника, запета је обавезна |
| **Градациони** |  | не само (што/да) него/но/већ, а камоли (да) | *Милица не само да је положила пријемни него је добила и максималан број поена.* | Запета се пише испред везничког споја *а камоли (да).* Запета се не пише између споја *не само што/ да* и *него/но/већ.*  |

***Завршни део часа У завршном делу часа професор у дијалогу са уче*** ***ницима проверава постигнутост исхода.***

***По завршетку наставне јединице Систем зависних реченица (именичке, придевске и прилошке) (обрада), ученици ће бити у стању да:***

* дефинишу зависну реченицу;
* наведу и опишу основне типове зависних реченица (именичке, придевске, прилошке);
* наведу одговарајуће примере;
* примењује стечено знање у пракси.

***Административни део часа***

***Уводни део часа.*** Наставник подсећа ученике да су знања о зависним реченицама стекли још у основној школи, па ће данас само имати прилику да та знања обнове и евентуално прошире.**Зависне предикатске реченице су реченице које саме не преносе целовиту поруку (информацију) као независне реченице, него допуњују значења других предикатских реченица (независних или зависних) или чак синтагми - као њихови чланови. Оне имају различите службе – субјекта, правог и неправог објекта, атрибута, прилошке одредбе. Односно, може се рећи да се свака служба (функција) речи у реченици може исказати речју, синтагмом (скупом речи) и зависном реченицом.**

***Главни део часа.*** Све зависне реченице деле се на:

* именичке (изричне и именичке односне);врше функцију субјекта и објекта;
* придевске (придевске односне);врше функцију атрибута и апозитива и
* прилошке (временске, месне, начинске или поредбене, намерне, условне, узрочне, последичне, допусне – које имају функцију прилошке одредбе за место, време, начин...)

Зависне реченице не могу да стоје самостално већ су део веће целине, тј, других синтаксичких јединица: независне реченице, друге зависне реченице или синтагме.

 Оне имају конституентску вредност у оквиру реченице и врше одређену службу.

Наставник показује ПРИЛОГ који или исписује на табли, или показује на видео биму.

Постоје три врсте конституентске вредности:

**Именичку вредност** остварују оне зависне реченице које имају типичне именичке функције – субјекта и објекта:

* *изричне реченице (у ши­рем смислу)* са функцијом објекта;
* *односне реченице* са функцијом субјекта и објекта.

 **Придевску вредност** остварују односне реченице које имају типичне придевске функције:

* атрибута *(односне реченице)*
* апозитива *(односне реченице)*

**Прилошку вредност** остварују оне зависне реченице које имају типичне прилошке функције:

* прилошке одредбе *(месне, временске, намерне, начинске, последичне, узрочне, условне, допусне реченице)*
* и ( ређе) прилошке допуне.

***Завршни део часа У завршном делу часа професор у дијалогу са ученицима проверава постигнутост исхода.***

***По завршетку наставне јединице Синтакса rлаrолских облика:***

* Ученик је обновио и проширио знања о глаголима.
* Ученик уочава карактеристичне особености значења глаголских облика.
* Ученик је систематизовао постојећа знања.
* Ученик успешно примењује теоријска знања о језичкој норми у пракси.
* Ученик повезује научено са новостеченим градивом.
* Ученик је мотивисан да на примерима доказује своја запажања.

Ученик је оспособљен да теоријска знања примењује у конкретним задацима.

***Административни део часа***

***Уводни део часа***
***Постављањем одговарајућих плочица на право место, ученици добијају исправну табелу.***

***Време за израду задатка је око 30 минута.***

***Принцип попуњавања показан је на примеру.***

***Главни део часа***

|  |  |  |  |  |  |
| --- | --- | --- | --- | --- | --- |
|  | ***ИМЕ*** | ***ГРАЂЕЊЕ*** | ***ПОДЕЛА*** | ***ЗНАЧЕЊЕ*** | ***ОБЛИК*** |
| ***ВРЕМЕНА*** | ***ПЛУСКВАМПЕРФЕКАТ*** | ***Имперфекат помоћног глагола бити и радни глаголски придев*** | ***СЛОЖЕН******ЛИЧАН*** | ***ДАВНО******ПРОШЛО******ВРЕМЕ*** | ***БЕЈАХ******ВИДЕО*** |
| ***ПЕРФЕКАТ*** | ***Презент помоћног глагола јесам и радни глаголски придев*** | ***СЛОЖЕН******ЛИЧАН*** | ***ПРОШЛО******ВРЕМЕ*** | ***САМ******ВИДЕО*** |
| ***ИМПЕРФЕКАТ*** | ***Инф. основа и наставци:******1. –ах,-јах,ијах 1.-асмо,-јасмо,-ијасмо******2.-аше,-јаше,-ијаше2.-асте,јасте, ијасте******3.-аше,-јаше,-ијаше3.-аху,-јаху,-ијаху*** | ***ПРОСТ******ЛИЧАН*** | ***ПРЕЂАШЊЕ******НЕСВРШЕНО******ВРЕМЕ*** | ***ВИЂАХ*** |
| ***АОРИСТ*** | ***Инфинитивна основа и наставци:******1.-ох, -х 1.-осмо, -смо******2.-е, / 2.-осте , -сте******3.-е, / 3.-оше, -ше*** | ***ПРОСТ******ЛИЧАН*** | ***БЛИСКО******ПРОШЛО******ВРЕМЕ*** | ***ВИДЕХ*** |
| ***ПРЕЗЕНТ*** | ***Презентска основа и наставци :******1. –м 1. –мо******2. –ш 2. –те******3. / 3. –у, -ју, -е*** | ***ПРОСТ******ЛИЧАН*** | ***САДАШЊЕ******ВРЕМЕ*** | ***ВИДИМ*** |
| ***ФУТУР II*** | ***Презент помоћног глагола бити и радни глаголски придев*** | ***СЛОЖЕН******ЛИЧАН*** | ***ПРЕДБУДУЋЕ******ВРЕМЕ*** | ***БУДЕМ******ВИДЕО*** |
| ***ФУТУР*** | ***Краћи облик презента помоћног глагола хтети и инфинитив*** | ***СЛОЖЕН******ЛИЧАН*** | ***БУДУЋЕ******ВРЕМЕ*** | ***ЋУ******ВИДЕТИ*** |
| ***НАЧИНИ*** | ***ИМПЕРАТИВ*** | ***Презентска основа(3. л. множине) и :******1. / !. –јмо, -имо******2. –ј, -и 2. –јте, - ите******3 / 3. /*** | ***ПРОСТ******ЛИЧАН*** | ***ЗАПОВЕДНИ******НАЧИН*** | ***ВИДИ*** |
| ***ПОТЕНЦИЈАЛ*** | ***Аорист помоћног глагола бити и радни глаголски придев*** | ***СЛОЖЕН******ЛИЧАН*** | ***МОГУЋИ******НАЧИН*** | ***БИХ******ВИДЕО*** |
| ***ПОМОЋНИ ГЛАГОЛСКИ ОБЛИЦИ*** | ***ИНФИНИТИВ*** | ***Инфинитивна основа и наставци******-ТИ или – ЋИ*** | ***ПРОСТ******НЕЛИЧАН*** | ***ИМЕ******ГЛАГОЛСКЕ******РАДЊЕ*** | ***ВИДЕТИ*** |
| ***РАДНИ ГЛАГОЛСКИ ПРИДЕВ*** | ***Инфинитивна основа и наставци******-О , - ЛА, - ЛО, - ЛИ, - ЛЕ, - ЛА*** | ***ПРОСТ******НЕЛИЧАН*** | ***АКТИВАН******СУБЈЕКАТ*** | ***ВИДЕО*** |
| ***ТРПНИ ГЛАГОЛСКИ ПРИДЕВ*** | ***Инфинитивна основа и наставци:******-Н (-Т) , - НА (-ТА) , -НО (-ТО) , - НИ******(- ТИ), - НЕ (- ТЕ) , - НА (-ТА)*** | ***ПРОСТ******НЕЛИЧАН*** | ***ПАСИВАН******СУБЈЕКАТ*** | ***ВИЂЕН*** |
| ***ГЛАГОЛСКИ******ПРИЛОГ******САДАШЊИ*** | ***Презентска основа( 3. л. множине) и наставак –ЋИ*** | ***ПРОСТ******НЕЛИЧАН*** | ***СА******ДРУГОМ******РАДЊОМ*** | ***ВИДЕЋИ*** |
| ***ГЛАГОЛСКИ******ПРИЛОГ******ПРОШЛИ*** | ***Инфинитивна основа и наставак******- ВШИ (- В)*** | ***ПРОСТ******НЕЛИЧАН*** | ***ПРЕ******ДРУГЕ******РАДЊЕ*** | ***ВИДЕВШИ*** |

**Индикативно значење** – радња се догађа у времену које означава назив глаголског облика ( *Шта радиш?*).

                - **Квалификативно значење** – означава радњу , стање или збивање која се стално врше. **Индикативни квалификативни презент** – изриче познате научне , праксом утврђене истине (*Сава се улива у Дунав*), радње које неко зна да врши , стална стања ( *Он зна енглески*); **релативни квалификативни презент –** означава радње које се понављају  (*После зиме долази пролеће*).

                - **Релативно значење** – радња њим исказана не дешава се у времену означеном називом глаголског облика. **Наративни** или **историјски презент –** презентом се означава радња која се десила у прошлости  (Прошле *године купим једну ливаду*); **релативни квалификативни презент** (в. квалификативно значење !); **презент за** **будућност –** презентом се означава радња која ће се десити у будућности (*Следећег лета путујем у* *Грчку*).

**- Гномско значење –** значење гл. облика у народним пословицама (*Сит гладноме не верује*).

**- Модално значење** – означава жељу, намеру, претпоставку, увереност, услов за вршење друге радње  ( *Ја сигурно долазим*).

**- Временско значење** –  имају сви лични глаголски облици сем глаголских начина које имају модално значење, ипак футур ИИ има и елементе временског значења  (*Кад будем завршио посао , свратићу до* *тебе*) за разлику од уобичајеног  модалног значења(*Ако будем**дошла у Београд, свратићу*).

Главни део часа.

|  |  |  |  |
| --- | --- | --- | --- |
| **ВРЕМЕНА** | **Назив** | **Значење и употреба** | **Примери** |
|  | презент | • апсолутни •квалификативни• релативни – приповедачки – за будућност • модални | **Учим** о презенту. Земља **се окреће** око Сунца. **Идем** јуче улицом и **видим** Ану. Сутра **путујем**. Одмах да **дођеш**! |
|  | перфекат | • апсолутни • релативни – приповедачки • модални | **Причали смо** јуче о теби. Причао ми је отац, **био је** он другачији. Одмах да **си дошла**! |
|  | аорист | • апсолутни • релативни – приповедачки | Ево баш сад **прође** улицом. „У исти мах и вјетар **хукну** јаче и пламен **букну** и вода у лонцу **узаври**...“ (С. Матавуљ) |
|  | импер-фекат | • релативни – приповедачки | „**Слушаху** свирку за коју не **могаху** да нађу разлога...“ (М. Црњански) |
|  | плусквам- перфекат | • релативни | Кад смо ми стигли, они **су** већ **били отишли**. |
|  | футур I | • апсолутни • релативни – приповедачки • модални | **Навратићу** сутра до тебе. Пренели су му поруку, а он **ће** их **упитати**: „Откуд то?“ **Однећеш** јој књигу обавезно |
| **НАЧИНИ** | футур II | • неостварена радња за коју се претпоставља да ће се догодити у будућности | Кад **будемо знали** шта треба, јавићемо вам. |
|  | императив | • заповест, жеља, молба, забрана • приповедачки | **Поздрави** их.. **Уради** домаћи. **Не причај**. Јако сам се уморила, а ја ти онда **лези** и **одмарај** се. |
|  | потенцијал | • могућност • жеља • намера • услов | **Урадили бисмо** то за- час. **Пила бих** сока. Дошли смо да **бисмо уживали**. Кад **бисмо пожурили**, стигли бисмо на време. |
| НЕЛИЧНИГЛ. ОБЛИЦИ | инфинитив | • допуна глаголима | Треба **се** више **трудити**. Мораш **учити**. |
|  | глаголски прилог садашњи | • прилошка служба • атрибутска служба | Враћа се кући **певушећи** гласно. – **носећи** зид, **претећи** поглед |
|  | глаголски прилог прошли | • прилошка служба • атрибутска служба | Отишао је **не окренувши се**. – **бивши** момак |
|  | радни глаголски придев | • за грађење других глаголских облика • атрибутска служба | **Урадили** су задатак. Радо бих **дошао**. – **оседела** коса, **промрзли** прсти |
|  | трпни глаголски придев | • за грађење пасива • атрибутска служба | Задатак је **решен**. Кућа је била **окречена**. – **кувано** месо, **позајмљен** новац |

***Завршни део часа У завршном делу часа професор у дијалогу са ученицима проверава постигнутост исхода.***